वादोरियोलाई जापानमा चार पदक
जापानको फुकुओकामा भएको १२ औं सिजी निसिमुरा अन्तर्राष्ट्रिय कराते च्याम्पियनसिपमा नेपालका खेलाडीले एक स्वर्णसहित चार पदक जितेका छन् । 
काठमाडौं — जापानको फुकुओकामा भएको १२ औं सिजी निसिमुरा अन्तर्राष्ट्रिय कराते च्याम्पियनसिपमा नेपालका खेलाडीले एक स्वर्णसहित चार पदक जितेका छन् ।  सोमबार सम्पन्न प्रतियोगितामा नेपालका बिकबहादुर थामीले कुमितेमा स्वर्ण र कातामा कांस्य पदक जितेका थिए । महिला ५० केजीमा रिमला राईले रजत तथा ५० केजीमा पुरुषोत्तम पोखरेलले कांस्य पदक जितेको वादोरियोका प्रमुख प्रशिक्षक हरिशरण केसीले जानकारी गराएका छन् । 